 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2023. gada 26. oktobrī Nr. 697**

(protokols Nr. 19, 56. p.)

**Par SIA „Bērzaunes komunālais uzņēmums” siltumenerģijas pakalpojuma tarifa apstiprināšanu Aiviekstes ciemam**

SIA “Bērzaunes komunālā uzņēmuma” grāmatvede Egija Romanovska informē par nepieciešamību apstiprināt jaunu SIA „Bērzaunes komunālais uzņēmums” sniegto siltumenerģijas apgādes pakalpojuma tarifu Aiviekstes ciemā, jo pašreizējais tarifs (no 12.2022. gada) – 108.67 EUR/MWh veidojas no siltumenerģijas iepirkuma par 99.70 EUR/MWh un no administrēšanas par 8.97 EUR/MWh.

Tā kā AS “Sadales tīkls”, sakarā ar siltumapgādes tarifa pārrēķinu, no 2023. gada 1. oktobra ir piemērojusi siltumenerģijas tarifu 74.67 EUR/MWh iepriekšējo 99.70 EUR/MWh vietā, nepieciešamas samazināt gala siltumenerģijas apgādes tarifu iedzīvotājiem par siltumražošanas izmaksu samazinājumu. Tāpat nepieciešams apstiprināt administrācijas izmaksas, kas saskaņā ar Madonas novada pašvaldības domes lēmumu Nr. 668 no 17.10.2023. ir 9% no siltumenerģijas apgādes tarifa (līdz 01.10.2023. – 8.97 EUR/MWh)

SIA “Bērzaunes komunālajam uzņēmums” lūdz apstiprināt siltumenerģijas apgādes tarifu iedzīvotājiem Aiviekstes ciematā 1MWh- 81.39 EUR bez PVN, kas veidojas no siltumenerģijas iepirkuma par 74.67 EUR/MWh un no administrēšanas izmaksām 9% apmērā, kas ir 6.72 EUR/MWh.

Noklausījusies sniegto informāciju, ņemot vērā 11.10.2023. Uzņēmējdarbības, teritoriālo un vides jautājumu komitejas un 17.10.2023. Finanšu un attīstības komitejas atzinumus, atklāti balsojot: **PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET – NAV, ATTURAS – NAV**, Madonas novada pašvaldības dome **NOLEMJ:**

1. Apstiprināt siltumenerģijas apgādes tarifu Aiviekstes ciematā 81.39 EUR/MWh (bez PVN).
2. Tarifs stājas spēkā no 2023. gada 1. oktobra.

Domes priekšsēdētājs A. Lungevičs

*Romanovska 26564363*

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU